Page:Oxford Book of English Verse 1250-1900.djvu/105

 ANONYMOUS (SCOTTISH)

16th Cent.

50. When Flora had O'erfret the Firth

Quhen Flora had o'erfret the firth In May of every moneth queen; Quhen merle and mavis singis with mirth Sweet melling in the shawis sheen; Quhen all luvaris rejoicit bene And most desirous of their prey, I heard a lusty luvar mene —'I luve, but I dare nocht assay!'

'Strong are the pains I daily prove, But yet with patience I sustene, I am so fetterit with the luve Only of my lady sheen, Quhilk for her beauty micht be queen, Nature so craftily alway Has done depaint that sweet serene: —Quhom I luve I dare nocht assay.

'She is so bricht of hyd and hue, I luve but her alone, I ween; Is none her luve that may eschew, That blinkis of that dulce amene; So comely cleir are her twa een That she mae luvaris dois affray Than ever of Greece did fair Helene: —Quhom I luve I dare nocht assay!'

o'erfret] adorned. shawis] woods. sheen] beautiful. mene] mourn. hyd] skin. blinkis] gets a glimpse. dulce amene] gentle and pleasant one. mae] more.